Poštovani,

temeljem interne Upute o postupcima jednostavne nabave na koje se ne primjenjuje Zakon o javnoj nabavi, KLASA: 030-01/17-0002/14, URBROJ: 522-02/2-3-17-1 od 30. lipnja 2017. godine, pozivamo vas da nam dostavite ponudu za predmet nabave: **Dobava i isporuka majica za** **obilježavanje 23. obljetnice Vojno-redarstvene operacije Bljesak.**

**OPIS PREDMETA NABAVE I TEHNIČKE SPECIFIKACIJE:**

**Tamnoplave majice** (nijansa plave boje kao zastava Ministarstva hrvatskih branitelja): kratki rukav, 150 - 155 g, 100% pamuk, dvostruko prošiveni ovratnik, rukavi i ramena

**Količina majica:** 1040 majica

**Veličine:** S – 35 komada, M – 165 komada, L – 340 komada, XL – 370 komada, XXL – 120 komada, XXXL – 10 komada

**Bijele majice**: kratki rukav, 150 - 155 g, 100% pamuk, dvostruko prošiveni ovratnik, rukavi i ramena

**Količina majica:** 160 majica

**Veličine:** 152 (dječja majica) – 60 komada, S – 100 komada

**Tisak:** 3 pozicije

**1. pozicija - prednja strana**: oznaka kao slika u prilogu 1 (srebrna kocka, okrenuta kao u privitku, s odsjajima na kocki i tamnijim rubovima). Ispod kocke je natpis VRO BLJESAK 1995. – 2018. (prvi red: VRO BLJESAK, drugi red: 1995. – 2018.) napisan srebrnim slovima (obrub slova i ispuna slova), varijacija fonta Army (kao prilog 4). Oznaka se nalazi na lijevoj strani prsa, a širina oznake mora biti razmjerna veličini (152, S, M, L, XL, XXL, XXXL) majice na koju se tiska.

**2. pozicija – zadnja strana**: natpis BLJESAK 1995. – 2018. kao u prilogu 2 (prvi red: BLJESAK, drugi red: 1995. – 2018.) srebrnim slovima (obrub i ispuna slova), varijacija fonta Army (kao prilog 4). Oznaka se nalazi na poziciji kao na slici u privitku, a širina oznake mora biti razmjerna veličini (152, S, M, L, XL, XXL, XXXL) majice na koju se tiska.

**3. pozicija** **– desni rukav**: natpis MINISTARSTVO HRVATSKIH BRANITELJA kao u prilogu 3, srebrnim slovima (obrub i ispuna slova) u donjem dijelu rukava, varijacija fonta Army (kao prilog 4) (prvi red: MINISTARSTVO, drugi red: HRVATSKIH BRANITELJA), širina oznake mora biti razmjerna veličini (152, S, M, L, XL, XXL, XXXL) majice na koju se tiska.

NAPOMENA VEZANA UZ POSEBNOSTI PREDMETA NABAVE:

Poželjno je dostaviti majicu bez tiska raznih veličina kako bi se utvrdila kvaliteta tkanine (majice će biti vraćene nakon odabira ponude). Ukoliko gospodarski subjekt ne može dostaviti primjerak majice, nužno je u ponudi navesti naziv proizvođača majice i precizne karakteristike.

S odabranim gospodarskim subjektom dogovorit će se probni uzorak. Po dostavi i odabiru probnog uzorka majice i njegovog odobrenja, majice će ići u tisak.

**POPIS GOSPODARSKIH SUBJEKATA KOJIMA SE UPUĆUJE POZIV ZA DOSTAVU PONUDA:**

1. TISKARA HEPI, Pirinova 34, 10000 Zagreb
2. JACQUARD d.o.o., Samoborska 256, 10000 Zagreb
3. EUROTISAK TISKARA ZAGREB, vlasnik Ante Beljan,

Jablanska 19, 10000 Zagreb

1. PAGO COM d.o.o., Kamenarka 25a, 10000 Zagreb
2. IMPERITO d.o.o., Susedsko polje 47, 10090 Zagreb
3. 4PLAY™ STUDIO 4AD d.o.o., Huzjanova 20, 10000 Zagreb

**Rok za dostavu robe**: najkasnije do 24. travnja 2018. godine tijekom radnog vremena Ministarstva hrvatskih branitelja (između 08,00 - 16,00 sati).

**Poziv za dostavu ponude objavljen je** na mrežnoj stranici Ministarstva hrvatskih branitelja [www.branitelji.gov.hr](http://www.branitelji.gov.hr)

Rok za dostavu ponuda je **17. travnja 2018.** **godine** **do 10,00 sati.**

Ponude se mogu dostaviti na dva načina:

1. Putem pošte u zatvorenoj omotnici.

Na omotnici ponude mora biti naznačeno:

* naziv i adresa naručitelja (Ministarstvo hrvatskih branitelja, Samostalni sektor za javnu nabavu, ugovaranje, planiranje nabave i praćenje ugovornih obveza, Trg Nevenke Topalušić 1, 10000 Zagreb),
* naziv i adresa ponuditelja,
* naznaka „NE OTVARAJ“ – Dobava i isporuka majica za obilježavanje 23. obljetnice Vojno-redarstvene operacije Bljesak“
1. Putem elektroničke pošte na adresu: javna.nabava@branitelji.hr .

Ukoliko se ponude dostavljaju elektroničkim putem, radi osiguranja načela transparentnosti te u svrhu zaštite tajnosti ponuda, ponuditeljima preporučamo zaštititi ponudu koju šalju putem elektroničke pošte na način da pošalju ponudu sa šifrom kako bi Naručitelj mogao ostvariti uvid u ponudu tek nakon roka za dostavu. Ukoliko koriste tu mogućnost, šifru su dužni poslati na istu e-mail adresu nakon isteka roka za dostavu ponuda, a najkasnije do 17. travnja 2018. godine do 11:00 sati.

**Sve ponude moraju biti zaprimljene do 17. travnja 2018. godine do 10.00 sati.** Nepravovremene ponude neće se uzeti u razmatranje.

Ponuditelj svoju ponudu dostavlja na način da ispuni Ponudbeni list te na svom memorandumu navede bitne elemente ponude. U svojoj ponudi može iskazati sve svoje prednosti u smislu zadanih kriterija odabira.

Nakon otvaranja i pregleda dostavljenih ponuda, sukladno članku 12. Upute o postupcima jednostavne nabave od 30. lipnja 2017. godine, izvršit će se postupak bodovanja prema Kriterijima bodovanja ponuda, a koji se nalaze u prilogu ovog upita za dostavu ponude.

Naručitelj će u primjerenom roku izvijestiti sve ponuditelje o ishodu postupka jednostavne nabave dostavom pisane Obavijesti o odabiru/neodabiru. Sukladno članku 15. Upute o postupcima jednostavne nabave, Obavijest o odabiru/neodabiru nije upravni akt i protiv nje se ne može izjavljivati pravni lijek.

S poštovanjem